स्थिर विद्युत
स्थिर विद्युत से अभिप्राय किसी वस्तु की सतह पर निर्मित हुये विद्युत आवेश से है। आवेश, पदार्थ का वह गु्ण है जिसके द्वारा वह वैद्युत प्रभाव एवं चुम्बकीय प्रभाव उत्पन्न करता है। यह स्थिर आवेश उस वस्तु पर तब तक उपस्थित रहते हैं जब तक कि यह भूमि में ना बह जायें या फिर यह निरावेशण (discharge) द्वारा अनाविष्ट (neutralize) ना हो जाये। जब भी दो सतह एक दूसरे के संपर्क में आती हैं या पृथक होती है तो आवेश का अन्तरण होता है, लेकिन यदि दोनो सतहों में से एक में विद्युत प्रवाह के प्रति उच्च प्रतिरोध (विद्युत विसंवाहक) हो तो स्थिर आवेश यथावत रहता है।
राउथ-हरविट्ज स्थायित्व निकष
नियंत्रण सिद्धान्त में, राउथ-हरविट्ज स्थायित्व निकष (Routh–Hurwitz stability criterion) एक गणितीय परीक्षण है जो समय के साथ अपरिवर्तनशील रैखिक नियन्त्रण प्रणाली के स्थायित्व की आवश्यक एवं पर्याप्त शर्त है।